9. การควบคุมภายใน

คณะกรรมการบริษัทฯ ตระหนักถึงหน้าที่และความรับผิดชอบในฐานะกรรมการของบริษัทจดทะเบียนฯ
ในการกำกับดูแลให้รายงานทางการเงินของบริษัทฯ
ที่จัดทำขึ้นมีข้อมูลทางบัญชีที่ถูกต้องครบถ้วนในสาระสำคัญ โปร่งใส
เปิดเผยอย่างเพียงพอที่จะดำรงรักษาไว้ซึ่งทรัพย์สินของบริษัทฯ
ป้องกันการทุจริตและการดำเนินการที่ผิดปกติ
รายการที่เกี่ยวโยงกันซึ่งอาจทำให้เกิดความขัดแย้งทางผลประโยชน์ซึ่งเป็นรายการทางการค้าอันเป็นธุรกิจปกติทั่วไป
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
ใช้นโยบายบัญชีที่เหมาะสมและถือปฏิบัติโดยสม่ำเสมอ ตลอดจนมีการพิจารณาถึงความสมเหตุสมผล
ประโยชน์สูงสุด การปฏิบัติตามกฎหมายและกฎเกณฑ์ที่เกี่ยวข้อง
ความรอบคอบระมัดระวังในการจัดทำงบการเงินและงบการเงินรวมของบริษัทฯ และบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปีของบริษัทฯ

ดังนั้นเพื่อให้ผู้มีส่วนได้เสียเกิดความเชื่อมั่นต่อรายงานทางการเงินของบริษัทฯ คณะกรรมการบริษัทฯ
จึงได้แต่งตั้งคณะกรรมการตรวจสอบ ประกอบด้วย
กรรมการอิสระผู้ซึ่งมีคุณสมบัติครบถ้วนตามข้อกำหนดของตลาดหลักทรัพย์แห่งประเทศไทย
และตามประกาศของคณะกรรมการกำกับตลาดทุน ทำหน้าที่สอบทานให้บริษัทฯ
มีการรายงานทางการเงิน และการดำเนินงานอย่างถูกต้องเพียงพอ
มีการเปิดเผยข้อมูลรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความโปร่งใสถูกต้องและครบถ้วน
รวมทั้งให้มีความเพียงพอของระบบบริหารความเสี่ยง การควบคุมภายใน การตรวจสอบภายใน
และการกำกับดูแลของบริษัทฯ ที่เหมาะสมและมีประสิทธิผล ตลอดจนมีความครบถ้วนเพียงพอ
และเหมาะสมของกระบวนการติดตามการปฏิบัติตามกฎหมาย ระเบียบ ข้อบังคับ นโยบายต่าง ๆ
ที่เกี่ยวข้อง
และข้อกำหนดของตลาดหลักทรัพย์แห่งประเทศไทยและประกาศของคณะกรรมการกำกับตลาดทุน

ในปี 2553 คณะกรรมการตรวจสอบได้ประชุมร่วมกัน 4 ครั้ง
เพื่อปฏิบัติหน้าที่ตามที่ได้ระบุไว้ในกฎบัตรของคณะกรรมการตรวจสอบ กรรมการตรวจสอบทั้ง 3 ท่าน
ได้ร่วมประชุมพร้อมกันทุกครั้ง นอกจากนี้ยังมีวาระการประชุมร่วมกับผู้สอบบัญชี
วาระการประชุมร่วมกับหัวหน้าหน่วยงานตรวจสอบภายในซึ่งได้รายงานผลการตรวจสอบและเสนอขอความเห็นชอบเรื่องกฎบัตรของหน่วยงานตรวจสอบภายในและแผนการตรวจสอบประจำปี
รวมถึงได้ประชุมกับผู้บริหารระดับสูงของบริษัทในวาระที่เกี่ยวข้อง
จากการปฏิบัติหน้าที่ดังกล่าวคณะกรรมการตรวจสอบมีความเห็นว่า งบการเงินประจำปี 2553
ของบริษัทมีความเหมาะสมและไม่พบรายการใดที่อาจมีผลกระทบอันเป็นสาระสำคัญต่องบการเงิน
ระบบควบคุมภายในของบริษัทมีความเหมาะสม เพียงพอ และมีประสิทธิภาพ
รายการที่เกี่ยวโยงกันเป็นรายการที่เป็นธุรกิจตามปกติทั่วไป สมเหตุสมผล
และไม่พบรายการใดที่ผิดปกติ
บริษัทได้ปฏิบัติอยู่ในกรอบของกฎหมายว่าด้วยหลักทรัพย์และตลาดหลักทรัพย์
ข้อกำหนดและกฎหมายอื่นๆ ที่เกี่ยวข้องกับธุรกิจของบริษัท และผู้สอบบัญชี ประจำปี 2553 ของบริษัท
เป็นบุคคลที่เหมาะสมเพราะมีความเป็นอิสระและมีประสบการณ์ในการสอบบัญชีมาเป็นเวลายาวนาน

คณะกรรมการบริษัทฯ ได้รับทราบรายงานของคณะกรรมการตรวจสอบไตรมาสละ 1 ครั้ง
เกี่ยวกับการสอบทานงบการเงินและรายงานทางการเงิน
รวมทั้งผลการปฏิบัติงานของหน่วยงานตรวจสอบภายในที่มีพนักงานตรวจสอบที่มีประสบการณ์จำนวน 2
ท่าน ซึ่งคณะกรรมการบริษัทฯ มีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพึงพอใจ
สามารถให้ความมั่นใจอย่างมีเหตุผลต่อความน่าเชื่อถือได้ของงบการเงินและงบการเงินรวมของบริษัทสิ้นสุดวันที่
31 ธันวาคม 2553 มีการดูแลป้องกันทรัพย์สินมิให้ผู้บริหารและพนักงานนำไปใช้โดยมิชอบ
การปฏิบัติงานเป็นไปตามขั้นตอนที่กำหนด มีระบบการควบคุมภายในที่รัดกุมเพียงพอและเหมาะสม
ทั้งในส่วนขององค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
รวมถึงระบบการติดตามการปฏิบัติงานให้เป็นไปตามเป้าหมาย
เพื่อให้สอดคล้องกับสถานการณ์สามารถแก้ไขปัญหาได้อย่างทันท่วงที

นอกจากนี้บริษัทได้จัดให้มีกระบวนการในการทบทวนและประเมินความเพียงพอและความเหมาะสมของระบบการควบคุมภายในด้านต่างๆ
อย่างต่อเนื่อง ทั้งนี้เพื่อให้การควบคุมภายในของบริษัท
ทันสมัยต่อเหตุการณ์และสถานการณ์ที่เปลี่ยนไปตลอดเวลา ไม่เกิดข้อบกพร่อง
ซึ่งจะนำมาซึ่งความรั่วไหลและขาดประสิทธิภาพ

จากการตรวจสอบงบการเงินสำหรับปีสิ้นสุดวันที่ 31 ธันวาคม 2553
ผู้สอบบัญชีมีข้อสังเกตและข้อเสนอแนะ ซึ่งได้รายงานให้คณะกรรมการตรวจสอบรับทราบแล้ว
เมื่อวันที่ 14 กุมภาพันธ์ 2554
ซึ่งข้อสังเกตดังกล่าวไม่เป็นสาระสำคัญในการแสดงความเห็นต่องบการเงินของบริษัทแต่อย่างใด
ดังต่อไปนี้

1) บริษัท NED ควรแนบรายละเอียดค่าลิขสิทธิ์ค้างจ่าย
ส่งไปพร้อมกับจดหมายขอยืนยันยอดคงเหลือกับเจ้าของ

ลิขสิทธิ์ เพื่อให้เจ้าของลิขสิทธิ์มีข้อมูลประกอบการพิจารณา ซึ่งแผนกบัญชีได้รับไปดำเนินการ

2)  ในเดือนธันวาคม 2553 ฝ่ายบริหารบริษัท NINE
    ได้ประมาณการยอดขายของโครงการอ่านตามอำเภอ (ใจ) ในช่วงปลายปี 2553 จนถึงสิ้นปี
    2554 โดยคาดว่าจะมีรายได้ประมาณ 20 – 30 ล้านบาท
    ทั้งนี้ส่วนหนึ่งของรายได้มาจากหนังสือที่บริษัทได้ตั้งสำรองค่าเผื่อสินค้าล้าสมัยไว้แล้ว 100%
    ดังนั้นในไตรมาส 4 จึงได้กลับรายการสำรองค่าเผื่อสินค้าล้าสมัยของหนังสือดังกล่าวเหลือ
    50% คิดเป็นเงินประมาณ 3.5 ล้านบาท

ส่วนหน่วยงานตรวจสอบภายใน ในระหว่างปี 2553
มีข้อสังเกตเกี่ยวกับระบบการควบคุมภายในบางประการ
ซึ่งบริษัทได้ออกระเบียบปฏิบัติและมาตรการในการดำเนินการเพื่อควบคุมและเร่งรัดการปฏิบัติงานในเรื่องดังกล่าวกับหน่วยงานที่เกี่ยวข้องแล้ว
โดยมีประเด็นที่เป็นสาระสำคัญดังนี้

  1) การปรับใช้ระบบสารสนเทศทางบัญชี ให้เป็นระบบเดียวกันกับบริษัทในกลุ่ม
  ต้องกำหนดวันเวลาพร้อมทั้ง

  ผู้รับผิดชอบในแต่ละขั้นตอนให้ชัดเจน และรายงานความคืบหน้ากับฝ่ายบริหารอย่างสม่ำเสมอ

2)  ให้ฝ่ายจัดการเร่งพัฒนาระบบสารสนเทศของการบริหารจัดการคลังสินค้า (Warehouse
    Management System)

  และปรับปรุงกระบวนการทำงานให้สอดคล้องกับระบบฯ
  เพื่อเพิ่มประสิทธิภาพความถูกต้องแม่นยำยิ่งขึ้น